|  |
| --- |
|  **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ****ՂԵԿԱՎԱՐ** |

**Ո Ր Ո Շ ՈՒ Մ N Տ(20)220481/1**

**26․08․2022 թվականի N Տ(20)220481 որոշումը անփոփոխ,**

 **իսկ բողոքն առանց բավարարման թողնելու մասին**

 **ք. Երևան «16» հոկտեմբերի 2022թ․**

Ես` Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավար Գարեգին Խաչատրյանս, ուսումնասիրելով Տեսչական մարմնի ղեկավարի 26․08․2022թ․ թիվ Տ(20)220481 որոշուման դեմ Ա/Ձ Վահագն Հակոբյանի կողմից բերված վերադաս բողոքը և բողոքարկման վարույթի վերաբերյալ այլ նյութերը`

 **ՊԱՐԶԵՑԻ**

 Տեսչական մարմնի Կոտայքի տարածքային բաժնի կողմից 2022 թվականի հունիսի 30-ին իրականացվել են վերահսկողական գործառույթներ՝ ընդհանուր օգտագործման պետական ավտոմոբիլային ճանապարհներին մասին օրենսդրության պահանջների պահպանման վերաբերյալ, որի արդյունքում հայտնաբերվել է, որ ընդհանուր օգտագործման Մ-4 Երևան-Սևան-Իջևան-Ադրբեջանի Համրապետության սահման միջպետական նշանակության ավտոմոբիլային ճանապարհի 19+050կմ հատվածում, պաշպանական գոտում առանց դրա տնօրինողի (ՏԿԵՆ) թույլտվության և ճանապարհային երթևեկության անվտանգության ապահովման մասով նաև ՀՀ ոստիկանության հետ համաձայնեցնելու տեղադրվել է տաղավար (որտեղից իրականացվել է վաճառք)։

 Այսինքն` խախտվել է «Ավտոմոբիլային ճանապարհների մասին» ՀՀ օրենքի 14-րդ հոդվածի 2-րդ մասի պահանջը, որի համար Վարչական իրավախախտումների վերաբերյալ Հայաստանի Հանրապետության օրենսգրքի 150.6-րդ հոդվածի 1-ին մասով նախատեսված է վարչական պատասխանատվություն։

|  |
| --- |
| «Ավտոմոբիլային ճանապարհների մասին» ՀՀ օրենքի 14-րդ հոդվածի 2-րդ մասի համաձայն՝ ավտոմոբիլային ճանապարհների կահավորումը սպասարկման օբյեկտներով՝ ավտոմոբիլային ճանապարհի օտարման շերտում և պաշտպանական գոտում սպասարկման օբյեկտների և գովազդի (գովազդային վահանակի) տեղադրումը կատարվում է շինարարական նորմերին և այլ իրավական ակտերով սահմանված պահանջներին համապատասխան` դրանց տնօրինողների թույլտվությամբ:  |
| Վարչական իրավախախտումների վերաբերյալ Հայաստանի Հանրապետության օրենսգրքի 150.6-րդ հոդվածի 1-ին մասի համաձայն՝ ընդհանուր օգտագործման պետական ավտոմոբիլային ճանապարհներին կրպակների, տաղավարների կամ այլ կառուցվածքների տեղաբաշխումը, տեղադրումը՝ ընդհանուր օգտագործման պետական ավտոմոբիլային ճանապարհներին, առանց դրանց տնօրինողների թույլտվության և Հայաստանի Հանրապետության ոստիկանության համաձայնության, կրպակների, տաղավարների կամ այլ կառուցվածքների տեղաբաշխումը, տեղադրումը, կողնակների վրա ապրանքներ վաճառելը` առաջացնում է տուգանքի նշանակում` միջպետական նշանակության ավտոմոբիլային ճանապարհների մասով` սահմանված նվազագույն աշխատավարձի հարյուրհիսնապատիկի չափով, իսկ հանրապետական կամ մարզային նշանակության ավտոմոբիլային ճանապարհների մասով՝ սահմանված նվազագույն աշխատավարձի հարյուրապատիկի չափով: Վարչական իրավախախտումների վերաբերյալ Հայաստանի Հանրապետության օրենսգրքի 251-րդ հոդվածի համաձայն՝ վարչական իրավախախտման վերաբերյալ գործի ապացույցներ են համարվում ցանկացած այն փաստական տվյալները, որոնց հիման վրա օրենքով սահմանված կարգով մարմինները (պաշտոնատար անձինք) հաստատում են վարչական իրավախախտման առկայությունը կամ բացակայությունը, տվյալ անձի մեղավորությունը այն կատարելու մեջ և գործի ճիշտ լուծման համար նշանակություն ունեցող այլ հանգամանքներ: Այդ տվյալները հաստատվում են հետևյալ միջոցներով` վարչական իրավախախտման վերաբերյալ արձանագրությամբ, վարչական պատասխանատվության ենթարկվող անձի բացատրություններով, տուժողի, վկաների ցուցմունքներով, փորձագետի եզրակացությամբ, իրեղեն ապացույցներով, իրեր և փաստաթղթեր վերցնելու վերաբերյալ արձանագրությամբ, ինչպես նաև այլ փաստաթղթերով: Վերոնշյալ վարչական իրավախախտման վերաբերյալ գործի քննությունը նշանակվել է 2022թ. հուլիսի 15-ին, ժամը՝ 10:15-ին։ Ա/Ձ Վահագն Հակոբյանը, պատշաճ ծանուցված լինելով վարչական իրավախախտման վերաբերյալ գործի քննության տեղի և ժամանակի մասին (անդորրագիր՝ թիվ ALO104671297AM, 12.07.2022թ․) չի ներկայացել վարչական իրավախախտման վերաբերյալ գործի քննությանը, չի ներկայացրել գրավոր միջնորդություն գործի քննությունը հետաձգելու վերաբերյալ, ինչպես նաև չի ներկայացրել գրավոր առարկություն։ |

 Գործում առկա ապացույցներով հաստատվել է, որ Վարչական իրավախախտման վերաբերյալ գործի քննությանն ընթացքում Տեսչական մարմնի կողմից իրականացվել են բոլոր անհրաժեշտ գործողությունները Վարորդի լսված լինելու իրավունքն ապահովելու համար։

Օրենսդրական պահանջների և չափորոշիչների հաշվառմամբ` վարչական վարույթի նյութերի հետազոտումից պարզվել է, որ վարչական վարույթի նյութերում առկա են Ա/Ձ Վահագն Հակոբյանի կողմից Վարչական իրավախախտումների վերաբերյալ Հայաստանի Հանրապետության օրենսգրքի 150.6-րդ հոդվածի 1-ին մասով նախատեսված իրավախախտումը թույլ տալու փաստը հիմնավոող բավարար ապացույցներ):

 Վերոգրյալի հիման վրա և ղեկավարվելով Վարչական իրավախախտումների վերաբերյալ Հայաստանի Հանրապետության օրենսգրքի 150.6-րդ հոդվածի 1-ին մասով, 24413-րդ հոդվածով, 281-րդ հոդվածով և 282-րդ հոդվածի 1-ին կետով՝ Տեսչական մարմնի ղեկավարի 26․08․2022թ․ թիվ Տ(20)22481 որոշմամբ Ա/Ձ Վահագն Հակոբյանը ենթարկվել է վարչական պատասխանատվության՝ նրա նկատմամբ նշանակվել է վարչական տույժ՝ տուգանք 150,000 (հարյուր հիսուն հազար) ՀՀ դրամ գումարի չափով:

 28․09․2022թ․-ին Տեսչական մարմին է մուտքագրվել Վահագն Արամի Հակոբյանի դիմումը այն մասին, որ ինքը համաձայն չէ Տեսչական մարմնի ղեկավարի 26․08․2022թ․ թիվ Տ(20)220481 որոշուման հետ՝ Մ-4 Երևան-Սևան-Իջևան-Ադրբեջանի Համրապետության սահման միջպետական նշանակության ավտոմոբիլային ճանապարհի 19+050կմ հատվածում պաշպանական գոտում առանց դրա տնօրինողի (ՏԿԵՆ) թույլտվության և ճանապարհային երթևեկության անվտանգության ապահովման մասով նաև ՀՀ ոստիկանության հետ համաձայնեցնելու տեղադրվել է տաղավար (որտեղից իրականացվել է վաճառք), և հայտնել է որ դա իրականությանը չի համապատասխանում և որ ինքը վաճառք է իրականացրել իրեն պատկանող տարածքում։

Ուսումնասիրելով վարչական վարույթների նյութերը և վերադաս բողոքը՝ պարզ է դարձել, որ Ա/Ձ Վահագն Հակոբյանը վաճառքն իրականացրել է Մ-4 Երևան-Սևան-Իջևան-Ադրբեջանի Համրապետության սահման միջպետական նշանակության ավտոմոբիլային ճանապարհի 19+050կմ հատվածում։

 Ուստի Ա/Ձ Վահագն Հակոբյանի նկատմամբ Տեսչական մարմնի ղեկավարի՝ վարչական տույժ նշանակելու մասին 27․10․2022թ․ թիվ Տ(17)221363-Ա որոշումը իրավաչափ է, այն բեկանելու որևէ հիմք առկա չէ։

 Հիմք ընդունելով վերոգրյալը և ղեկավարվելով Վարչական իրավախախտումների վերաբերյալ Հայաստանի Հանրապետության օրենսգրքի 293-րդ հոդվածի 1-ին մասի 1-ին կետով՝

 **ՈՐՈՇԵՑԻ՝**

 Քաջիկ Վիրաբի Նիկոյանի նկատմամբ վարչական տույժ նշանակելու մասին 26․08․2022թ․ թիվ Տ(20)220481 որոշումը թողնել անփոփոխ, իսկ բողոքն՝ առանց բավարարման։

**Ծանոթություն․**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ օրենքով սահմանված կարգով և ժամկետներում՝ ՀՀ վարչական դատարան:

|  |  |  |
| --- | --- | --- |
|   |  |   **ԳԱՐԵԳԻՆ ԽԱՉԱՏՐՅԱՆ** |